Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Iisrael avas 67. Iseseisvuspäeva pidustused
ametliku tõrvikusüütamisega Jeruusalemmas Herzli mäel.
Araabia armeede peastaabiülemad
arutasid Kairos araabia ühendrelvajõudude loomist.
Iraan ja P5+1 jätkasid Šveitsis tuumakõnelusi.
Iisrael vahetas eile õhtul leina rõõmu vastu
ja tervitas 67. Iseseisvuspäeva ametliku tõrvikusüütamisega
Jeruusalemmas Herzli mäel.
Iseseisvuspäevapeo ametlikku algust tähistav riiklik tseremoonia
keskendus tänavu väljapaistvatele iisraellastele,
kel on ebaharilikke või inspireerivaid saavutusi
või olulisi panuseid Iisraeli innovatsiooni ja edusse
erinevatel elualadel nagu teadus ja tehnoloogia,
kaitse, majandus, meditsiin, põllumajandus, kultuur ja sport.
Peaminister Netanyahu pidas ebaharilikult lindistatud kõne,
kus kuulutas välja pidustuste alguse.
Tänasel Iseseisvuspäeval
vaatame riigi eksistentsi 67 aastat suure uhkusega
ning tulevikku lootuse ja palvega.
Alustame Iseseisvuse tähistamist Jeruusalemmast,
meie igavesest pealinnast.
Peaministri sõnul paistab juudiriik oma naabrite seast välja
ja võib olla uhke oma helge tuleviku üle.
Vaadates meie naaberriike, paista Iisrael välja
eduka demokraatiana, kus on võrdsed õigused kõigile kodanikele.
Iisrael on maailmas esirinnas tehnoloogias,
muudame Be'er Sheba, Negevi kõrbepealinna,
maailma küberpealinnaks, Galilea pealinna Safedi
innovatiivse biotehnoloogia pealinnaks.
Teeme läbimurdeid nii põhjas kui lõunas, nii merel kui idas,
ja meil on veel palju ees.
See kõik on võimalik tänu teile, Iisraeli kodanikud.
Koos ühendame rikka ajaloo helge tulevikuga.
UNESCO, ÜRO hariduse, teaduse ja kultuuriorganisatsioon,
võttis vastu kaks resolutsiooni, mis kritiseerivad teravalt Iisraeli
poliitika eest Templimäel ja katsete eest rikkuda status quod.
Muuhulgas väideti, et Iisrael tulistab Templimäel tsiviilelanikke,
moslemite ja kristlaste usujuhte ja vahistab palvetajaid.
Status quo on kirjutamata seadus,
mille järgi Templimäel võivad palvetada vaid moslemid,
mis on otseses vastuolus 1949. a relvarahu lepinguga.
UNESCO on nõudnud ka Gaza blokaadi lõpetamist
ja mõistis hukka tapetud Palestiina laste arvu
Iisraeli viimases lahinguvoorus
rahvusvaheliselt tunnustatud terrorirühmitusega Hamas.
Vaid kolm UNESCO 58st liikmest olid hukkamõistu vastu:
USA, Saksamaa ja Tšehhi. 20 riiki jätsid hääletamata.
Iisraeli põhjapoolse naabri juurde -
USA välisminister Kerry kohtus Washingtonis
Liibanoni endise peaministri Haririga
ja kuulutas USA toetust Liibanoni stabiilsusele ja julgeolekule.
Kohtumine toimus ajal, mil Liibanon osaleb üha enam
regionaalses käepikenduskonfliktis juhtivate sunni- ja šiiariikide vahel,
mis on toonud riiki üle 1,2 miljoni põgeniku.
Toetame siin USAs
Liibanoni stabiilsust ja julgeolekut.
Tahame näha täidetud presidendikohta
ja et Daeshi, Nusra ja Süüria mõjud Liibanonist kaoksid,
nii et austataks Liibanoni suveräänsust
ning selle tulevik oleks kaitstud ja tagatud.
Kerry kutsus kohtumisel Iraani ja Süüriat
Liibanoni iseseisvust austama.
Kerry sõnul jätkab USA Liibanoni relvajõudude toetamist.
Kutsume Iraani, Assadi režiimi ja teisi
austama Liibanoni iseseisvust
ning laskma riigil ja selle rahval leida rahu ja stabiilsust,
mida nad kaua igatsenud on.
Jätkame Liibanoni relvajõudude ja mõõdukuse jõudude toetamist
ning nende, kes tahavad koos rahus tööd teha,
et anda Liibanoni rahvale vääriline tulevik.
Liibanoni endine peaminister Hariri,
Iisraeliga 2006. a sõdinud Iraani toetatud Hezbollah rivaal,
nimetas Iraani ja Hezbollah' kasvavat osalust regioonis
äärmiselt ohtlikuks ja ütles, et Iraaniga tuleb tegeleda.
Teatud faktorite nagu Hezbollah' ja Iraani osalus
Liibanonis, Süürias, Iraagis või Jeemenis
on kasvanud üliohtliku piirini.
Usume, et Iraan on hea riik, kellega me kõik tegelema peame,
ja sekkumist Liibanonis me Liibanoni rahvana ei soovi.
Sa'ad Hariri on Liibanoni-Saudi miljardär,
kes teenis Liibanoni peaministrina 2009-2011, kuni ta tagandati.
Ta on 2005. a mõrvatud Liibanoni ekspeaministri
Rafic Hariri teine poeg.
Tuumakõneluste juurde Iraaniga -
Sanktsioonide kaotamise ajastus ja ulatus on peamised tüliõunad,
kui Iraan ja P5+1 Viinis kõnelusi jätkavad.
Läbirääkijad püüavad kokku leppida Teherani tuumategevuse kärpimises.
Pärast raamlepet Iraani ja P5+1 vahel
(USA, Venemaa, Hiina, Prantsusmaa, Inglismaa ja Saksamaa),
mis sõlmiti 2. aprillil Šveitsis,
on lepingus kokkulepitu suhtes tekkinud erinevad tõlgendused
ja pooled pakuvad erinevaid variante ajastuse kohta.
Kõnelused algasid kohtumisega EL poliitjuhi Helga Schmidti
ja Iraani asevälisministri Araqchi vahel.
Enne kõneluste jätkamist ütles Iraani president Rouhani,
et jätkab pingutusi lõpliku tuumaleppe saavutamiseks ja rõhutas,
et tuumaenergia kasutamine tagab regioonis ja mujal julgeoleku.
Iraan, kes jätkab esimese sammuna tuumatüli lahendamise taotlemist,
tahab kasutada kindlalt, varasemast rohkem,
kogu jõudu ning regionaalset ja rahvusvahelist võimekust,
et järgmise sammuna
regioonis ja mujal rahu ja julgeolekut edendada.
Araabia armeede peastaabiülemad
arutasid eile õhtul Kairos ühiste araabia relvajõudude loomist.
Kohtumise eel toimus märtsis araabiamaade juhtide tippkohtumine,
kus õhutati looma araabia ühendvägesid,
et tegeleda julgeolekuohtudega Jeemenist Liibüani,
kui Saudi Araabia ja Iraani vahel käib sektantlik käepikendussõda.
Egiptuse peastaabiülema Hegazy sõnul
taheti kohtumisel detaile arutada.
Et arutada araabia ühendvägede loomise kõiki aspekte
ja kaaluda operatiivseid meetmeid,
mehhanisme ning vastavat eelarvet.
Seepärast oli oluline,
et araabiamaade peastaabiülemad
sellel esimesel kohtumisel osaleksid,
valgustamaks tulevast missiooni,
mille antud kogunemine täitma peab.
Araabia Liiga peasekretär visandas ühendvägede peamise missiooni.
Tahaksin selgitada, et araabia ühendvägede loomine
pole mõeldud sõjaliseks koalitsiooniks või armeeks mingi riigi vastu.
See on pigem jõud, mis tahab võidelda terrorismiga
ja säilitada Araabia stabiilsuse ning regiooni rahu ja stabiilsuse.
Jõud saavad üheks oluliseks mehhanismiks,
mis aktiveerivad araablaste sõjalist ja julgeolekualast ühistegevust.
See töötab kooskõlas Araabia Liiga ja ÜRO põhikirjadega.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri